Nafarroako Parlamentuko Mahaiak, 2020ko uztailaren 3an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkezturiko galdera, Nafarroan bizilekua duten biztanleen kopuruaren eta dauden etxebizitzen kopuruaren arteko erlazioari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko uztailaren 3an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Nafarroan bizilekua duten biztanle kopuruaren eta dauden etxebizitzen arteko erlazioari dagokionez, honako hau jakin nahi dut:

Espainiako beste lurraldeekin eta Europako herrialdeekin alderatuta, nola geratzen da Nafarroa erlazio horretan eta zein eragin daukan Nafarroako etxebizitza-politiketan?

Iruñean, 2020ko uztailaren 1ean

Foru parlamentaria: Maiorga Ramírez Erro